section_heading: Životopis
paragraph_text: mini|desno|300px|O bilo kojim trokutima ([[Latinski jezik|lat. De Triangulis omnimodis, udžbenik trigonometrije, 1464.).]] Regiomontanus se rodio 6. lipnja 1436. godine u Königsbergu. Otuda je dobio naziv Joannnes de Regio monte (na hrvatskom Ivan od kraljevskoga brda). Godine 1447. je otišao studirati u Leipzigu a potom je sa studijem nastavio u Beču gdje je postao istaknuti učenik poznatog austrijskog astronoma Georga von Peuerbacha. Nakon Peuerbachove smrti 1461. je nastavio prevoditi Ptolomejevo djelo Armagest, pravim nazivom Epitoma in Almagestum Ptolemei. Djelo je tiskano 1496. Regiomontanus je u Rumunjskoj u gradu Oradei sastavio astronomske tablice koje ih je nazvao Tabula Varadiensis (popis pomrčina za razdoblje od 1475. do 1530.), koje bile tiskane u Nürnbergu, u Njemačkoj. To su bile prve tiskane astronomske tablice u povijesti, a u tekstu je podatke nazvao efemeridama, nazivom danas prihvaćenim za takve tipove tablica. Johannes Müller je potom otišao u Rim, gdje je bio pod zaštitom kardinala Bessariona. Osim što je bio genijalan matematičar i vrstan astronom, Regiomontanus je bio izumitelj koji je bio konstruirao precizne i kvalitetne astronomske instrumente. Za kardinala je bio izradio prenosivi sunčani sat. Napušta Rim 1467. i odlazi na dvor hrvatsko-ugarskog kralja Matije Korvina gdje je izrađivao astronomske instrumente i uređaje.